สแกน 10 หุ้นดาวเด่น Q1 รับ SET ปีนี้ 1,780 จุด
เปิด 10 หุ้นท็อปพิกไตรมาส 1/66 ได้แก่ SCB, CPALL, BBL, DTAC, LH, CENTEL, BDMS, CK, SABINA และ PLANB “ทิสโก้” คงเป้า SET ปีนี้ 1,780 จุด
เปิด 10 หุ้นท็อปพิกไตรมาส 1/66 ได้แก่ SCB, CPALL, BBL, DTAC, LH, CENTEL, BDMS, CK, SABINA และ PLANB “ทิสโก้” คงเป้า SET ปีนี้ 1,780 จุด
19 ม.ค. 2566

บริษัทหลักทรัพย์ ทิสโก้ จำกัด ระบุในบทวิเคราะห์ว่า แนะหาจังหวะซื้อคืน, แนะถือทนแกว่ง หาจังหวะสะสมเพิ่มช่วงตลาดอ่อนตัว ยังคงเป้า SET เชิงกลยุทธ์กรณีพื้นฐานที่ 1,700-1,720 จุด และกรณีดีที่ 1,750-1,780 จุด สำหรับหุ้นที่น่าสนใจ ได้แก่ บริษัท อาฟเตอร์ ยู จำกัด (มหาชน) หรือ AU โดยคาดกำไรไตรมาส 4/65 อยู่ที่ 41 ล้านบาท โตโดดเด่น 213% จากงวดเดียวกันของปีก่อน และเติบโต 24% จากไตรมาส เนื่องจากเป็นช่วงฤดูกาลสังสรรค์ที่มีการรับประทานอาหารนอกบ้านมากขึ้น และการขยายสาขา ขณะที่จำนวนนักท่องเที่ยวที่เพิ่มขึ้นหนุนยอดขายของสาขาในเมืองหลักฟื้นตัวชัดเจน
ส่วนแนวโน้มปี 66 คาดกำไรดีต่อเนื่อง จากการการเพิ่มขึ้นของการบริโภคในร้านและจำนวนนักท่องเที่ยว รวมทั้งเป้าการขยายสาขาเชิงรุกกว่าคาดเดิม ทางฝ่ายวิจัยจึงได้ปรับประมาณการกำไรปี 66-67 ขึ้น 7-16% ปรับเป้าพื้นฐานขึ้นจากเดิม 13 บาท เป็น 15 บาท ยังแนะนำ “ซื้อ”
5 หุ้นเด่นจาก IAA Survey ได้แก่ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท ท่าอากาศยานไทย จำกัด (มหาชน) หรือ AOT, ธนาคารกรุงเทพ จำกัด (มหาชน) หรือ BBL, บริษัท คอมเซเว่น จำกัด (มหาชน) หรือ COM7 และ บริษัท ซีพี ออลล์ จำกัด (มหาชน) หรือ CPALL
หุ้นได้ประโยชน์รัฐออกมาตรการกระตุ้นเศรษฐกิจ รวมทั้งจีนเปิดประเทศชอบ CPALL, บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC, COM7, บริษัท สยามแม็คโคร จำกัด (มหาชน) หรือ MAKRO, บริษัท โรงแรมเซ็นทรัลพลาซา จำกัด (มหาชน) หรือ CENTEL, บริษัท ดิ เอราวัณ กรุ๊ป จำกัด (มหาชน) หรือ ERW, บริษัท ไมเนอร์ อินเตอร์เนชั่นแนล จำกัด (มหาชน) หรือ MINT, บริษัท กรุงเทพดุสิตเวชการ จำกัด (มหาชน) หรือ BDMS และ กองทุนรวมโครงสร้างพื้นฐานระบบขนส่งมวลชนทางราง บีทีเอสโกรท หรือ BTSGIF 
หุ้นปันผลน่าสะสม SETHD Members ได้แก่ บริษัท เอพี (ไทยแลนด์) จำกัด (มหาชน) หรือ AP, บริษัท ราชธานีลิสซิ่ง จำกัด (มหาชน) หรือ THANI, บริษัท ออริจิ้น พร็อพเพอร์ตี้ จำกัด (มหาชน) หรือ ORI, ธนาคารเกียรตินาคินภัทร จำกัด (มหาชน) หรือ KKP และ บริษัท ไทยยูเนี่ยน กรุ๊ป จำกัด (มหาชน) หรือ TU
หุ้นเชิงรับที่ทนต่อความไม่แน่นอนของเศรษฐกิจ ได้แก่ ADVANC, AOT, BDMS, บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM 
หุ้น Top Picks ช่วง 3 เดือนนี้ ได้แก่ BBL, บริษัท เอสซีบี เอกซ์ จำกัด (มหาชน) หรือ SCB, CPALL, บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC, บริษัท แลนด์แอนด์เฮ้าส์ จำกัด (มหาชน) หรือ LH, CENTEL, BDMS, บริษัท ช.การช่าง จำกัด (มหาชน) หรือ CK, บริษัท ซาบีน่า จำกัด (มหาชน) หรือ SABINA และ บริษัท แพลน บี มีเดีย จำกัด (มหาชน) หรือ PLANB 